Troet on awalch da sellet eus stiradoù er skinwel, met ket kement-se reoù polis pe enklask. Dedennet on bet avat gant The Mentalist peogwir e oa ur sell un tamm ispisial da ziskoulmañ an enklaskoù. The Mentalist a dremen e California peogwir e vez heuliet ur strolladig a labour evit ar CBI (Californian Bureau of Investigation), en o zouez ez eus un den un tamm iskis, neo ket poliser evel ar reoù all : Patrick Jane, bet medium brudet er skinwel.  Neo ket ur medium avat, un den a sell pizh ouzh pep elfennig, a oar levezoniñ an dud da lârat ar wirionez dre bezañ aketus eo kentoch.  E pep istor e vez un enklask war ur muntr bet choarvezet e stad California. Distag awalch eo pep istor.     Ul liesvuntrer a vez kavet ingal koulskoude, abalamour en deus muntret familh an haroz. Red John (John le Rouge) e lesanv… A dammigoù e vez dizoloet traoù diwar e benn ha diwar-benn e darempred gant Patrick Jane. Kevrinus kenañ eo…